ການລະບາດ ຂອງໂຄວິດ-19 ເຮັດໃຫ້ນັກສຶກສາຈົບໃໝ່ 5 ພັນກວ່າຄົນ ມີຄວາມສ່ຽງສູງ ທີ່ຈະບໍ່ມີວຽກເຮັດ
ພວກນັກສຶກສາ ທີ່ຫາກໍຮຽນຈົບໃໝ່ໆ 5 ພັນກວ່າຄົນ ອາດມີຄວາມສ່ຽງສູງ ທີ່ຈະບໍ່ມີວຽກເຮັດ ເນື່ອງຈາກວ່າ ທາງລັດຖະບານກໍມີໂຄຕາຈຳກັດ ແລະພາກເອກກະຊົນ ກໍພວມປະເຊີນກັບບັນຫາ ຍ້ອນໂຄວິດ-19
ທ້າມການລະບາດຂອງພະຍາດໂຄວິດ-19 ທີ່ກະທົບໃສ່ເສດຖະກິດຢ່າງໜັກໜ່ວງ ທັງຢູ່ນອກ ແລະໃນປະເທດນັ້ນ ເຮັດໃຫ້ນັກສຶກສາລາວຮຽນຈົບໃໝ່ ຊຶ່ງຕາມປົກກະຕິ ກໍປະສົບຄວາມຫຍຸ້ງຍາກ ໃນການຊອກຫາວຽກເຮັດງານທໍາຢູ່ ແລ້ວນັ້ນ ຍິ່ງມີຄວາມຫວັງໜ້ອຍທີ່ສຸດ ທີ່ຈະໄດ້ເຂົ້າເຮັດວຽກເຮັດການໃນອະນາ ຄົດອັນໃກ້ໆນີ້ ດ້ວຍເຫດໃດຈຶ່ງເປັນເຊັ່ນນັ້ນ ນັກຂ່າວຂອງພວກເຮົາມີລາຍງານກ່ຽວກັບເລື້ອງນີ້ ແລະໄພສານຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ການສະຫລອງວັນຄູແຫ່ງຊາດລາວແລະການມອບໃບປະກາດແກ່ນັກສຶກສາທີ່ຮຽນຈົບປະລິນຍາຕ່າງໆ ຈາກມະຫາວິທະຍາໄລແຫ່ງຊາດ ສໍາລັບສົກຮຽນປີ 2019-2020 ຫາກໍ່ຜ່ານພົ້ນ ໄປໃນອາທິດແລ້ວນີ້ ນັກສຶກສາ ທີ່ຮຽນຈົບໃໝ່ ຫລາຍກວ່າ 5,500 ຄົນຊຶ່ງສ່ວນໃຫຍ່ແມ່ນຮຽນຈົບປະລິນຍາຕີນັ້ນ ກໍຕ້ອງໄດ້ ເລີ້ມດີ້ນຮົນຊອກຫາວຽກຫາການເຮັດ ທ້າມກາງເສດຖະກິດໂລກທີ່ພວມມີສະ ພາບຖົດຖອຍຍ້ອນພະຍາດໂຄວິດ-19 ທີ່ສົ່ງຜົນກະທົບໂດຍກົງຕໍ່ ສປປ ລາວ ໃນຫຼາຍດ້ານ ຄວາມບໍ່ແນ່ນອນ ໃນເລື້ອງໄລຍະເວລາ, ລະດັບຂອງການແຜ່ລະບາດ ແລະ ຄວາມຮ້າຍແຮງຂອງພະຍາດດັ່ງກ່າວ ທັງຢູ່ໃນ ແລະນອກປະ ເທດ ກໍສົ່ງຜົນເຮັດໃຫ້ທຸລະກິດມີຄວາມສ່ຽງສູງທີ່ຈະປິດກິດຈະການລົງ ຊຶ່ງສົ່ງ ຜົນເຮັດມີການເລີກຈ້າງພະນັກງານ ແລະກໍາມະກອນຢ່າງຫລວງຫລາຍ ສະ ພາບການນີ້ເຮັດໃຫ້ເປັນການຍາກທີ່ສຸດ ທີ່ນັກສຶກສາທີ່ຮຽນຈົບໃໝ່ໃນປີນີ້ ຈະຖືກບັນຈຸເຂົ້າເຮັດວຽກເຮັດການ ດັ່ງທ່ານນາງ ແສງເດືອນ ຫລ້າຈັນທະບູນ, ລັດຖະມົນຕີກະຊວງສຶກສາ ແລະກິລາຖະແຫລງຕໍ່ຊື່ມວນຊົນເມື່ອມໍ່ໆມານີ້ວ່າ “ ຕໍ່ບັນຫານີ້ທາງວີໂອເອກໍໄດ້ສໍາພາດນັກສຶກສາຍິງຜູ້ນຶ່ງ ທີ່ຫາກໍຮຽນຈົບປະລິນ ຍາຕີ ວິຊາປະຫວັດສາດຈາກມະຫາວິທະຍາໄລແຫ່ງຊາດ ເຖິງຄວາມເປັນໄປ ໄດ້ ໃນການທີ່ຈະໄດ້ວຽກເຮັດ ຊຶ່ງນາງຕອບວ່າ: ນອກຈາກ ທ່ານທອງລຸນ ສີສຸລິດ ນາຍົກລັດຖະມົນຕີ ຖະແຫລງຍອມຮັບວ່າ ໂດຍລວມແລ້ວຢູ່ໃນວົງການລັດຖະບານນັ້ນ ການຫຼິ້ນພັກ-ຫຼິ້ນພວກ ແລະການຊື້ເອົາຕຳແໜ່ງແມ່ນເກີດຂຶ້ນຢູ່ໃນທຸກພາກສ່ວນທົ່ວປະເທດ ດັ່ງທີ່ ທ່ານທອງລຸນ ໃຫ້ການຢືນຢັນວ່າ: ສະນັ້ນເມື່ອຖາມວ່ານາງມີຍາດພີ່ນ້ອງພໍຈະຊ່ວຍໄດ້ຫລືບໍ່ ໃນການເອົາເຂົ້າເປັນ ພະນັກງານລັດ ນັກສຶກສາຈົບໃໝ່ ຜູ້ນີ້ບອກວ່າ: ດັ່ງທີ່ວີໂອເອໄດ້ສະເໜີໄປຫວ່າງມໍ່ໆມານີ້ວ່າ ໃນປີນີ້ ເນື່ອງຈາກລັດຖະບານມີ ງົບປະມານຈຳກັດ ສະນັ້ນ ໃນທົ່ວປະເທດ, ທາງພາກລັດ ມີໂຄຕາໃຫ້ຮັບເອົາພະນັກງານໃໝ່ໄດ້ 2,000 ຄົນ ຊຶ່ງໃນນັ້ນ 1,070 ຄົນ ແມ່ນໃຫ້ ສໍາລັບກະ ຊວງສຶກສາທິການ ແລະກິລາ, ອີກ 300 ຄົນ ແມ່ນເອົາໃຫ້ແກ່ກະຊວງສາທາ ລະນະສຸກ ນອກນັ້ນແລ້ວ ກໍອະນຸຍາດໃຫ້ບັນຈຸລັດຖະກອນໃໝ່ໃນຂັ້ນສູນກາງໃນຈໍານວນແຕ່ 3 ຫາ 24 ຄົນ ສ່ວນຢູ່ໃນອົງການລັດຂັ້ນທ້ອງຖິ່ນ ຊຶ່ງລວມມີນະຄອນຫລວງວຽງຈັນ ກັບ 17 ແຂວງນັ້ນ ກໍມີໂຄຕາ ລວມກັນທັງໝົດໄດ້ 213 ຄົນ ເຊັ່ນດຽວກັນພະນັກງານຂັ້ນສູງຫ້ອງການຈັດຕັ້ງ ຂອງມະຫາວິທະຍາໄລແຫ່ງຊາດ ໃນນະຄອນຫລວງວຽງຈັນ ກ່າວເຖິງບັນຫາການສັບຊ້ອນວຽກຂອງນັກ ສຶກສາໂດຍລວມ ແມ່ນຍັງໃຊ້ລະບົບນັ້ນຢູ່ ຊຶ່ງທ່ານໃຫ້ຄໍາເຫັນດັ່ງນີ້: ສ່ວນເລື້ອງຕະຫລາດແຮງງານໃນລາວນັ້ນ ກໍແມ່ນຢູ່ໃນສະພາບຖົດຖອຍ ເມື່ອ ບັນດາທຸລະກິດຕ່າງໆໃນລາວ ປະສົບກັບຄວາມສ່ຽງໃນການປິດກິດຈະການລົງ ຊຶ່ງສົ່ງຜົນໃຫ້ມີການເລີກຈ້າງງານ ດັ່ງຜົນສໍາຫລວດຂັ້ນຕົ້ນຂອງຜົນກະທົບຂອງ ພະຍາດໂຄວິດ-19 ໃນລະດັບທຸລະກິດ ໂດຍອົງການພັດທະນາອຸດສາຫະກໍາ ຂອງສະຫະປະຊາຊາດ ທີ່ພິມເຜີຍແຜ່ໃນວັນທີ 27 ກໍລະກົດຜ່ານມານີ້ ພົບວ່າ 50 ເປີເຊັນຂອງບໍລິສັດທີ່ເຂົ້າຮ່ວມການສໍາຫຼວດທີ່ມີຢູ່ 102 ບໍລິສັດນັ້ນ ແມ່ນບອກວ່າ ກໍາລັງພິຈາລະນາຕັດຈໍານວນພະນັກງານແລະກໍາມະກອນລົງ ນອກ ຈາກນັ້ນ ການສໍາຫລວດດັ່ງກ່າວຍັງພົບອີກວ່າ ຍ້ອນສະພາບຫຍຸ້ງຍາກຕ່າງໆ ທີ່ມີສາເຫດຕົ້ນຕໍມາຈາກຜົນກະທົບຂອງການລະບາດຂອງພະຍາດໂຄວິດ -19 ເກືອບຮອດ 70 ເປີເຊັນ ກໍຄື 98 ບໍລິສັດໃນນັ້ນ ບອກວ່າ ອາດຈະໄປບໍ່ລອດ ແລ້ວ ຕ້ອງໄດ້ປິດກິດຈະການລົງ ພາຍໃນນຶ່ງເດືອນຕໍ່ມາ ກໍຄືໃນຊ່ວງໄລຍະນັບແຕ່ເດືອນສິງຫາຜ່ານມານີ້ເອງ ສະຫລຸບແລ້ວ ການລະບາດຂອງພະຍາດໂຄວິດ-19 ທີ່ສົ່ງຜົນກະທົບຕໍ່ເສດຖະ ກິດຂອງລາວກໍຄືຂອງໂລກນັ້ນ ແມ່ນມີຜົນກະທົບໂດຍກົງ ຕໍ່ຕະຫລາດແຮງງານ ໃນລາວ ຊຶ່ງເຮັດໃຫ້ນັກສຶກສາຮຽນຈົບໃໝ່ໃນລາວຕາມປົກກະຕິກໍປະສົບຄວາມ ຫຍຸ້ງຍາກ ໃນການຊອກວຽກເຮັດງານທໍາຢູ່ແລ້ວນັ້ນ ກໍຍິ່ງມີຄວາມຫວັງໜ້ອຍທີ່ສຸດ ທີ່ຈະໄດ້ວຽກເຮັດງານທໍາ